Innskuddspensjon består av en sparedel og en forsikringsdel.
Innskuddspensjon: En innskuddspensjonsavtale for selvstendig næringsdrivende fungerer på samme måte som når en bedrift oppretter en tjenestepensjon for sine ansatte. Gjennom avtalen betaler du inn månedlige innskudd til din egen pensjonskonto. Innskuddene og avkastningen du oppnår, er det som vil utgjøre din fremtidige pensjon. Minste sparing er 2 %,  og høyeste er 7 % av næringsinntekt opp til 12 G.
Uføreforsikring: Uføreforsikring sikrer deg en bedre inntekt og fortsettelse av pensjonssparing hvis du blir helt eller delvis arbeidsufør. Denne dekningen består av to deler:
Innskuddsfritak er en obligatorisk forsikring som følger med avtalen og sørger for at forsikringsselskapet overtar forpliktelsen til sparingen dersom du bli arbeidsufør.
Uførepensjon er en valgfri tilleggsforsikring som sikrer deg bedre inntekt dersom du helt eller delvis må slutte å jobbe. Størrelsen på utbetalingen følger graden av uførhet, og kommer i tillegg til arbeidsavklaringspenger eller uføretrygd fra Folketrygden.